Rita Pereira

Rita Andreia Martins Pereira (Carcavelos, Cascais, 13 de márcio de 1982) ye ua atriç, modelo i apersentadora de telbison pertuesa.

 Biografie 
Naciu an Carcavelos, mas antre ls trés anhos i ls seis anhos bibiu, an Toronto, ne l Canadá, tenendo alhá familha, ancluindo Tiago Matos. Cun zasseis anhos ampeçou a trabalhar nua pizaria. Trabalhou tamien na Rádio Tropical, adonde fui rececionista i adonde tenie un pequeinho porgrama. Antretanto tenie trabalhos de pormotora i munhecro.

Querie ser bailarina, mas scolheu un camino más siguro. Studou na Escola Nova Apostólica i depuis licenciou-se an quemunicaçon i jornalismo, na tendença de publicidade, na Ounibersidade Outónoma de Lisboua.

Frequentou l balé clássico por siete anhos i anhos apuis praticou beilados jazz, cuntemporáneo (trés anhos), ragga, hip hop, beilados lhatinos (dous anhos), beilado de l bientre (dois anos) i beilados brasileiros. De ls siete als dezanuobe anhos, frequentou ls scuteiros, ne l Grupo AEP 150 de São Miguel das Encostas.

Rita ampeçou na telbison cul porgrama Saber Amar. An 2005, partecipou ne l papel de Soraia Rochinha na segunda tamporada de Morangos com Açúcar (TVI). Antrou nun de ls eipisódios de l porgrama Uma Aventura, de la SIC. Outros papeles ancluem las figuras de Maria Estrela, ne l porgrama Doce Fugitiva (2006), Diana ne l filme Noivas de Maio, de Casos de Vida (2008), i Alice Santos ne l porgrama Feitiço de Amor (2008).

An 2009, fizo l papel de Mel Fontes an Meu Amor, que an 2010 benciu l Emmy Anternacional na catadorie de Melhor Porgrama. An 2011, apersentou l cuncurso Canta Comigo. Nesse miesmo anho, fui Helena Borges ne l porgrama Remédio Santo. An 2013, fizo Fernanda Moreira ne l porgrama Destinos Cruzados.

Partecipou na purmeira tamporada de Dança com as Estrelas. An 2015 i 2016, fui jurada an Pequenos Gigantes i an 2017 an Let's Dance - Vamos Dançar.

An 2015 i 2016 fizo Luena da Silva an A Única Mulher i an 2017 i 2018 fizo Madalena Alvarenga an A Herdeira.

An 1 de outubre de 2018, na fiesta de apersentaçon de la TVI pa 2018 i 2019, Rita Pereira fui la apersentadora de la quarta eidiçon de l porgrama Dança com as Estrelas, cun Pedro Teixeira.Cristina Ferreira já tem substituta. Rita Pereira junta-se a Pedro Teixeira em “Dança com as Estrelas”

Catadorie:Atores
Catadorie:Pertueses